# Lični računar VAIO Fit 13A/14A/15ASVF13N1/SVF14N1/SVF15N1

## Napomene o korišćenju BLUETOOTH(R) funkcije

Pre korišćenja BLUETOOTH funkcije pročitajte sledeće mere predostrožnosti radi pravilne upotrebe.

- U nekim zemljama ili regionima, korišćenje BLUETOOTH funkcije može biti ograničeno lokalnim propisima.

- BLUETOOTH funkcija možda neće raditi sa nekim uređajima, u zavisnosti od proizvođača ili verzije aplikacije koju je proizvođač implementirao. Proverite sistemske zahteve BLUETOOTH uređaja pre kupovine.

  Za informacije o BLUETOOTH uređajima, posetite veb lokaciju podrške za VAIO računar.

  Neki BLUETOOTH uređaji zahtevaju potvrdu verodostojnosti (uparivanje) pre uspostavljanja veze sa drugim uređajem. Obavite potvrdu verodostojnosti pre povezivanja takvih uređaja.

- BLUETOOTH uređaji rade u opsegu od 2,4 GHz, koji koriste različiti uređaji. BLUETOOTH uređaji koriste tehnologiju kako bi na najmanju meru sveli radio smetnje od drugih uređaja koji koriste isti opseg; međutim, radio smetnje mogu uzrokovati manje brzine komunikacije, smanjiti opseg komunikacije ili, u nekim slučajevima, dovesti do prekida komunikacije.

- Brzina i opseg komunikacije se mogu razlikovati u zavisnosti od sledećih uslova:

  - Udaljenost između komunikacionih uređaja

  - Postojanje prepreka između uređaja

  - Ambijentalno okruženje koje uključuje postojanje zidova i materijala tih zidova

  - Konfiguracija uređaja

  - Korišćene aplikacije

  - Radio uslovi

    Komunikacija može biti prekinuta u zavisnosti od radio uslova.

- Ako je vaš VAIO računar kompatibilan sa BLUETOOTH tehnologijom velike brzine i ako nameravate da ga koristite za komunikaciju velikih brzina, omogućite bežične LAN i BLUETOOTH funkciju na računaru.

- Velike datoteke se povremeno mogu oštetiti tokom neprekidnog prenosa usled ograničenja BLUETOOTH standarda i elektromagnetnih smetnji u okruženju.

- Povezivanje više BLUETOOTH uređaja sa vašim VAIO računarom može uzrokovati zagušenje kanala, što za posledicu ima loše performanse uređaja. To je uobičajeno kod BLUETOOTH tehnologije i ne predstavlja kvar.

- Video i audio ne moraju biti sinhronizovani ako na vašem VAIO računaru reprodukujete video zapise sa audio izlazom sa povezanog BLUETOOTH uređaja. To se često dešava kod BLUETOOTH tehnologije i ne predstavlja kvar.

- Svi BLUETOOTH uređaji moraju biti certifikovani procedurom koju je utvrdila kompanija Bluetooth SIG kako bi se obezbedila njihova usklađenost sa BLUETOOTH standardom.

  Čak i ako su BLUETOOTH uređaji kompatibilni sa BLUETOOTH standardom, performanse, specifikacije i operativne procedure pojedinačnih uređaja se mogu razlikovati. Razmena podataka možda neće biti moguća u svim situacijama.

- Nemaju svi BLUETOOTH uređaji garanciju kompatibilnosti sa vašim VAIO računarom.

- Ako je potrebno da hitno onemogućite BLUETOOTH funkciju, isključite vaš VAIO računar.

Idi na vrh stranice

### Srodne teme

- O funkciji BLUETOOTH(R)
- Komunikacija sa drugim BLUETOOTH(R) uređajem kao što je miš
- Zaustavljanje BLUETOOTH(R) komunikacije
- O BLUETOOTH(R) bezbednosti
- Napomene o korišćenju Wi-Fi(R) (bežične LAN) funkcije

Idi na vrh stranice