# Lični računar VAIO Fit 13A/14A/15ASVF13N1/SVF14N1/SVF15N1

## Šta da radim ako se moj VAIO računar ne uključuje (svetlo napajanja indikator ne svetli zeleno)?

- Proverite da li su svi kablovi čvrsto povezani sa uređajima, kao na primer između vašeg VAIO računara i adaptera za naizmeničnu struju; adaptera za naizmeničnu struju i kabla za napajanje; i kabla za napajanje i utičnice za naizmeničnu struju. Pogledajte Priključivanje izvora napajanja.

- Ako kabl za napajanje vašeg VAIO računara priključite u produžni kabl sa prekidačem, uverite se da je prekidač uključen i da je kabl za napajanje produžnog kabla bezbedno priključen u utičnicu za naizmeničnu struju.

- Ako ne isključite vaš VAIO računar putem normalne procedure, regulator napajanja se može isključiti usled greške u programu.

  Isključite sve kablove i periferne uređaje, kao što su kabl za napajanje i USB uređaj, i tankim, pravim predmetom (kao što je spajalica) pritisnite i držite dugme za isključenje baterije tri do pet sekundi.

  Sačekajte oko pet minuta a zatim vratite sve kablove i uređaje na mesto i ponovo uključite računar.

- Pre korišćenja vašeg VAIO računara po prvi put, potrebno je da priključite računar na izvor napajanja putem adaptera za naizmeničnu struju.

- Proverite da li koristite isporučeni Sony adapter za naizmeničnu struju.

  Radi vaše bezbednosti, koristite samo originalni Sony adapter za naizmeničnu struju, koji ste dobili od kompanije Sony za vaš VAIO računar.

- Bateriji je možda ponestalo energije.

- Vodite računa o tome da će se vaš računar isključiti ako dugme(Napajanje) pritisnete i držite duže od 4 ili 10 sekundi.

- Ako vaš VAIO računar prebacite direktno iz hladnog u toplo okruženje, ili ga koristite u veoma vlažnom okruženju, unutar računara se može kondenzovati vlaga.

  U tom slučaju, sačekajte najmanje jedan sat pre nego što uključite računar.

  Ne koristite računar u veoma vlažnim okruženjima (gde je relativna vlažnost veća od 80%), jer može doći do kvara računara.

Idi na vrh stranice