# Lični računar VAIO Fit 13A/14A/15ASVF13N1/SVF14N1/SVF15N1

## Izbor režima prikaza

Možete da promenite izlaz displeja između ekrana računara i spoljnog displeja koji je povezan sa vašim VAIO računarom.

1. Uključite spoljni displej.
2. Pritisnite tastere Fn+F7 nekoliko puta da biste izabrali željeni izlaz displeja, a zatim pritisnite taster Enter.

#### Napomena

- Ako isključite kabl za displej (nije isporučen) dok je kao izlaz displeja izabran samo spoljni displej, upravljanje vašim VAIO računarom biće teško zbog toga što je ekran računara prazan.

  Da biste izlaz displeja prebacili na ekran računara, dvaput pritisnite tastere Fn+F7, a zatim pritisnite taster Enter.

- Promena prikaza može postati nedostupna ili vaš VAIO računar može postati nestabilan tokom reprodukcije video zapisa. Izađite iz aplikacije za reprodukciju video zapisa pre isključivanja izlaza displeja.

- Promena prikaza možda neće biti dostupna u zavisnosti od tipa spoljnog displeja ili projektora.

Idi na vrh stranice

### Srodne teme

- Korišćenje funkcije Više monitora
- Povezivanje TV aparata putem ulaznog HDMI porta

Idi na vrh stranice