# Lični računar VAIO Fit 13A/14A/15ASVF13N1/SVF14N1/SVF15N1

## O tipovima rezervnih kopija

Možete koristiti funkciju Windows Napravi rezervnu kopiju i vrati u prethodno stanje da biste napravili rezervnu kopiju vaših važnih podataka.

Postoji nekoliko tipova rezervnih kopija koje zadovoljavaju vaše potrebe, kao što je opisano u nastavku.

### Pravljenje rezervnih kopija datoteka

Možete izabrati i napraviti rezervnu kopiju fascikli i datoteka sa vašeg VAIO računara na spoljni čvrsti disk.

Za detalje o načinu pravljenja rezervne kopije podataka pogledajte Windows pomoć i podrška (Otvaranje funkcije Windows pomoć i podrška).

### Pravljenje rezervnih kopija slika sistema

Možete kreirati rezervnu kopiju celog sistema vašeg VAIO računara. Ako ugrađeni uređaj za skladištenje ili računar ikada prestane sa radom, možete koristiti sliku sistema za vraćanje računara u stanje u kome se nalazio pri pravljenju rezervne kopije.

Da biste kreirali sliku sistema, potreban vam je opcioni čvrsti disk formatiran u NTFS formatu. Takođe, možete napraviti rezervnu kopiju slike sistema na optičkim diskovima, kao što su Blu-ray Disc ili DVD disk.

Za detalje o načinu kreiranja slike sistema pogledajte Windows pomoć i podrška (Otvaranje funkcije Windows pomoć i podrška).

#### Napomena

- Nećemo vraćati niti nadoknaditi bilo koje izgubljene ili oštećene podatke, ni pod kojim uslovima, uključujući i kvar vašeg VAIO računara.

- Kreirajte medijum za spasavanje ubrzo nakon kupovine vašeg VAIO računara. U slučaju da ne možete da napravite rezervnu kopiju vaših podataka pomoću Windows funkcije zbog kvarova na računaru, možete da koristite alat za izradu rezervne kopije na medijumu za spasavanje da biste napravili rezervnu kopiju podataka.

  Za informacije o tome kako da kreirate medijum za spasavanje, pogledajte Kreiranje medijum za spasavanje.

#### Nagoveštaj

- Ako vaš VAIO računar ne sadrži nijednu disk jedinicu, potrebno je da povežete spoljni uređaj, kao što je spoljni čvrsti disk ili DVD jedinica, na računar pre pravljenja rezervne kopije ili je potrebno da promenite veličinu particije vašeg C: disk i kreirate drugu particiju pre pravljenja rezervne kopije. Za više informacija pogledajte odeljak Kreiranje particija.

Idi na vrh stranice

### Srodne teme

- O rezervnoj kopiji
- Pravljenje rezervne kopije podataka kada nije moguće pokrenuti Windows
- Vraćanje vaših podataka pomoću VAIO Data Restore Tool
- Vraćanje sistemskih datoteka pomoću tačke vraćanja kada ne možete da pokrenete Windows

Idi na vrh stranice