# Lični računar VAIO Fit 13A/14A/15ASVF13N1/SVF14N1/SVF15N1

## Zašto ugrađeni digitalni kompas ne pokazuje ispravan smer?

- Ugrađeni digitalni kompas radi tako što detektuje pravac magnetnog polja. Ne oslanjajte se isključivo na informacije o lokaciji koje pruža ugrađeni digitalni kompas.

  Na tačnost digitalnog kompasa mogu lako uticati magnetne smetnje i on možda neće pravilno raditi, posebno na sledećim lokacijama.

  - Unutar lifta ili prostorije izgrađene od materijala koji sadrže gvožđe, kao što su gvozdeni ramovi ili armirani beton

  - U blizini strukture od armiranog betona, kao što je pešački most ili hol na aerodromu ili železničkoj stanici

  - U blizini ili unutar voza ili automobila

  - U blizini transformatora na zemlji ili visokonaponskih vodova

  - U blizini metalnih proizvoda, kao što su sto sa metalnim ramom ili metalni nameštaj

  - U blizini materijala koji stvara visok nivo magnetnih smetnji, kao što su magnet, magnetni držač ili zvučnici

- Kalibracijom ugrađenog digitalnog kompasa može se ispraviti smer. Za više informacija pogledajte odeljak Napomene o ugrađenim senzorima.

Idi na vrh stranice