# Lični računar VAIO Fit 13A/14A/15ASVF13N1/SVF14N1/SVF15N1

## O ovom uputstvu

Čestitamo vam na kupovini ovog VAIO(R) računara.

### O konfiguraciji vašeg VAIO računara

Da biste saznali o konfiguraciji vašeg VAIO računara, posetite veb lokaciju za podršku na mreži kompanije Sony. Za više informacija pogledajte odeljak O veb lokaciji za podršku na mreži.

Neke funkcije, opcije i isporučene stavke možda neće biti dostupne na vašem VAIO računaru.

#### Funkcije

Dostupne funkcije se razlikuju u zavisnosti od modela ili opcija koje ste izabrali. U zavisnosti od vašeg modela, nisu sve funkcije opisane u ovom uputstvu dostupne.

#### Ilustracije

Ilustracije, fotografije ili snimci ekrana u ovom uputstvu mogu se neznatno razlikovati u zavisnosti od modela ili opcija koje ste izabrali.

#### Aplikacije

Preinstalirane aplikacije se mogu razlikovati u zavisnosti od modela ili opcija koje ste izabrali. Aplikacije opisane u ovom uputstvu ne moraju biti preinstalirane na vašem VAIO računaru.

### Uputstva u pakovanju

Sledeća uputstva se isporučuju zajedno sa vašim VAIO računarom.

#### Elektronska dokumentacija

- Korisničko uputstvo – Uvodna verzija (Dobrodošli)

  Preinstalirano uputstvo sa ograničenim informacijama o vašem VAIO računaru, usmereno na podršku i povezivanje sa Internetom. Korisničko uputstvo – Uvodna verzija je, nakon ažuriranja, zamenjeno potpunom verzijom dokumenta Korisnički priručnik (ovo uputstvo).

- Korisnički priručnik (ovo uputstvo)

  Opšte informacije i uputstvo za upotrebu vašeg VAIO računara, uključujući informacije u vezi podrške i rešavanja problema.

  Izaberite stavku koju želite da proverite iz okna za navigaciju na levoj strani, a zatim ključnu reč iz desnog okna. Prikazaće se lista tema koje se odnose na ključnu reč. Ako ne možete da pronađete temu koju tražite, izaberite Lista tema da biste prikazali sve teme u dokumentu Korisnički priručnik, ili unesite ključnu reč u polje za pretragu u vrhu svake strane.

#### Štampana dokumentacija

- Vodič za brzi početak

  Pregled koraka za podešavanje i početak rada na vašem VAIO računaru.

- Vodič za spasavanje, pravljenje rezervnih kopija i rešavanje problema

  Informacije o tome kako da oporavite vaš VAIO računar i napravite njegorvu rezervnu kopiju, kao i informacije o rešavanju problema.

- Bezbednosna pravila i informacije za podršku

  Pažljivo pročitajte pre aktivacije bežičnih funkcija kao što su bežične LAN i BLUETOOTH tehnologija.

#### Ostale reference

- Windows pomoć i podrška

  Sveobuhvatan izvor praktičnih saveta, vodiča i primera koji će vam pomoći da naučite da koristite vaš VAIO računar.

  Da biste otvorili opciju Windows pomoć i podrška, pogledajte Otvaranje funkcije Windows pomoć i podrška.

- Datoteke pomoći za aplikacije

  Datoteke pomoći za aplikacije možete dobiti uz preinstalirane aplikacije na vašem VAIO računaru. Datotekama pomoći moći ćete da pristupite iz menija za pomoć.

### Obaveštenje

- Copyright 2013 Sony Corporation. Sva prava zadržana.

- Ovo uputstvo i softver opisan u ovom dokumentu, u celosti ili u delovima, ne smeju se reprodukovati, prevoditi ili prebacivati na bilo koji mašinski čitljiv oblik bez prethodnog pismenog odobrenja.

- Sony Corporation ne daje nikakvu garanciju koja se odnosi na ovo uputstvo, softver ili druge informacije sadržane u ovom dokumentu i ovim izričito odriče sve prećutne garancije ili uslove podobnosti za prodaju ili primenljivosti za određenu svrhu koje se odnose na ovo uputstvo, softver ili druge slične informacije. Kompanija Sony Corporation ni u kom slučaju neće biti odgovorna za bilo kakvu slučajnu, posledičnu ili posebnu štetu, bilo da je ona zasnovana na deliktu, ugovoru ili drugom, a koja se javlja iz, ili u vezi sa, ovim uputstvom, softverom ili drugim informacijama sadržanim u ovom dokumentu ili korišćenjem istih.

- U uputstvu, oznake (TM) ili (R) nisu određene.

- Sony Corporation zadržava pravo da u bilo kom trenutku i bez prethodnog obaveštenja izvrši bilo kakve izmene ovog uputstva ili informacija sadržanih u ovom dokumentu.

- Softver opisan u ovom dokumentu je regulisan odredbama posebnog korisničkog ugovora o licenciranju.

- Kompanija Sony Corporation nije odgovorna i neće nadoknaditi bilo kakve izgubljene podatke koji su napravljeni na vašem VAIO računaru, spoljnom mediju za snimanje ili uređajima za snimanje, niti bilo koje relevantne gubitke, uključujući slučajeve kada snimanje podataka nije izvršeno zbog razloga koji obuhvataju kvar računara, ili kada je sadržaj snimljenih podataka izgubljen ili oštećen kao posledica kvara računara ili popravke obavljene na računaru. Kompanija Sony Corporation ni pod kojim uslovima neće vraćati u prethodno stanje, obnavljati ili kopirati sadržaj snimljen na računar, spoljni medij za snimanje ili uređaje za snimanje.

- Funkcije i specifikacije podložne su promenama bez prethodnog obaveštenja.

Idi na vrh stranice

### Srodne teme

- O veb lokaciji za podršku na mreži

Idi na vrh stranice