# Lični računar VAIO Fit 13A/14A/15ASVF13N1/SVF14N1/SVF15N1

## Šta da radim ako ne mogu da reprodukujem filmove ili audio numere primljene putem Wi-Fi(R) (bežične LAN) ili ako se njihova reprodukcija prekida? Zašto je brzina prenosa podataka mala?

- Pomerite vaš VAIO računar dalje od prepreka ili bliže pristupnoj tački koju koristite.

  Na sposobnost povezivanja utiču udaljenost, prepreke, konfiguracija uređaja, jačina/smetnje radio talasa, materijali zidova, otvorene aplikacije, itd.

- Ako koristite pristupnu tačku, uređaj može biti privremeno preopterećen u zavisnosti od broja uređaja koji komuniciraju preko pristupne tačke.

  Sačekajte neko vreme i pokušajte ponovo.

- Promenite postavku kanala vaše pristupne tačke. Promenom kanala, smetnje na vašoj bežičnoj mreži se mogu smanjiti i može se poboljšati brzina prenosa podataka.

  Ako se javljaju smetnje na kanalima pristupne tačke, brzina prenosa podataka može biti smanjena.

- Ako vaša pristupna tačka ometa druge pristupne tačke, promenite kanal pristupne tačke.

  Za više informacija pogledajte uputstvo koje ste dobili uz vašu pristupnu tačku.

- Proverite da mikrotalasna rerna nije uključena u blizini vaših Wi-Fi uređaja.

  Frekventni opseg od 2,4 GHz, u kome Wi-Fi mreža radi, koriste različiti uređaji i aparati. Ako tokom komunikacije preko Wi-Fi mreže koristite mikrotalasnu rernu, prenos podataka se može usporiti, opseg komunikacije se može smanjiti ili se komunikacija može prekinuti.

Idi na vrh stranice