# Lični računar VAIO Fit 13A/14A/15ASVF13N1/SVF14N1/SVF15N1

## Šta da radim ako moj VAIO računar postane nestabilan (ne pokreće se Windows)?

- Probajte neki od predloga u nastavku:

  - Vratite sistemske datoteke računara.

    Koristite tačku vraćanja koju ste kreirali pre nego što je vaš VAIO računar postao nestabilan. Za više informacija pogledajte odeljak Vraćanje sistemskih datoteka pomoću tačke vraćanja kada ne možete da pokrenete Windows.

  - Vratite vaš VAIO računar iz rezervne kopije slike sistema, ako ste napravili rezervnu kopiju. Za više informacija pogledajte Windows pomoć i podrška (Otvaranje funkcije Windows pomoć i podrška).

    Bilo koja datoteka koju ste kreirali ili promenili nakon kreiranja rezervne kopije slike sistema neće biti vraćena.

    Rezervnu kopiju takve datoteke morate da napravite pomoću funkcije VAIO Care (Rescue Mode): VAIO recovery solutions. Za više informacija pogledajte odeljak Pravljenje rezervne kopije podataka kada nije moguće pokrenuti Windows.

- Koristite funkciju VAIO Hardware Diagnostics za utvrđivanje problema na vašem VAIO računaru.

  - Pomoću aplikacije možete da proverite da li je potrebno zameniti hardver računara (CPU, memorijski modul i ugrađeni uređaj za skladištenje).

    Da biste pokrenuli VAIO Hardware Diagnostics, izaberite Tools i VAIO Hardware Diagnostics u funkciji VAIO Care (Rescue Mode): VAIO recovery solutions.

- Pratite uputstva u delu Spasavanje sa oblasti za spasavanje da biste obnovili vaš VAIO računar.

  - Ako niste napravili rezervnu kopiju podataka, obavezno napravite rezervnu kopiju važnih podataka pomoću funkcije VAIO Care (Rescue Mode): VAIO recovery solutions pre spasavanja vašeg VAIO računara. Za više informacija pogledajte odeljak Pravljenje rezervne kopije podataka kada nije moguće pokrenuti Windows.

    Ako imate rezervnu kopiju koja je kreirana pomoću Windows funkcije za izradu rezervne kopije pre nego što je vaš VAIO postao nestabilan, ali ste nakon toga kreirali ili promenili datoteku, rezervnu kopiju takve datoteke možete napraviti pomoću funkcije VAIO Care (Rescue Mode): VAIO recovery solutions.

  #### Napomena

  - Spasavanjem vašeg VAIO računara obrisaće se svi podaci na ugrađenom uređaju za skladištenje.

Idi na vrh stranice