# Lični računar VAIO Fit 13A/14A/15ASVF13N1/SVF14N1/SVF15N1

## Šta da radim ako se video zapisi ne prikazuju bez prekida?

- Preporučuje se da onemogućite vaš čuvar ekrana.

  Ako je čuvar ekrana omogućen, on se može aktivirati za vreme reprodukcije DVD diska i sprečiti uspešno obavljanje reprodukcije.

- Ako ste izlaz displeja postavili na ekran računara i spoljni displej, promenite izlaz displeja na bilo koji od ta dva.

- Neki video zapisi se možda neće prikazivati bez prekida u zavisnosti od tipa ili brzine protoka video zapisa. Smanjenje rezolucije ekrana može poboljšati performanse reprodukcije video zapisa. Za više informacija pogledajte odeljak Promena rezolucije (veličine) slike ekrana.

- Ako je u toku pristupanje podacima na memorijskoj kartici, sačekajte da se prenos podataka završi a zatim ponovo pokrenite reprodukciju.

- Ako reprodukujete video zapis koji je snimljen na memorijsku karticu, kopirajte ga na ugrađeni uređaj za skladištenje a zatim reprodukujte kopirani video zapis.

- Ako se postavke za CPU i ventilator za hlađenje mogu konfigurisati uz VAIO Control Center, promenom postavki se mogu poboljšati performanse. Da biste pokrenuli VAIO Control Center, pogledajte Pretraživanje/pokretanje opcija Aplikacije, Postavke ili Datoteke.

- Na modelima sa X-Reality for mobile programom, onemogućite postavku X-Reality for mobile unutar VAIO Control Center. Na taj način se mogu poboljšati performanse reprodukcije video zapisa. Za više informacija pogledajte odeljak Prikazivanje jasnih i živopisnih slika (Modeli sa instaliranim X-Reality for mobile).

Idi na vrh stranice