# Lični računar VAIO Fit 13A/14A/15ASVF13N1/SVF14N1/SVF15N1

## Rukovanje ugrađenim uređajem za skladištenje

Ugrađeni uređaj za skladištenje (čvrsti disk ili poluprovodnički disk) ima veliku gustinu skladištenja i čita ili upisuje podatke u kraćem periodu. Međutim, on se može lako oštetiti ako se nepravilno koristi.

Ako je ugrađeni uređaj za skladištenje oštećen, podaci se ne mogu vratiti. Da biste sprečili gubitak podataka, morate biti pažljivi pri rukovanju vašim VAIO računarom.

### Da biste izbegli oštećenje vašeg ugrađenog uređaja za skladištenje

- Ne izlažite vaš VAIO računar naglim pokretima.

- Držite vaš VAIO računar dalje od magneta.

- Ne stavljajte vaš VAIO računar na mesto koje je izloženo mehaničkim vibracijama ili u nestabilan položaj.

- Ne isključujte napajanje niti ponovo pokrećite vaš VAIO računar dok čitate podatke sa ili upisujete podatke na uređaj za skladištenje.

- Ne koristite vaš VAIO računar na mestu koje je izloženo velikim promenama temperature.

- Ne vadite uređaj za skladištenje iz vašeg VAIO računara.

Idi na vrh stranice